Om Druesukkerets Forhold til Kobberoxyd, 303 



være afgjørende til Gunst for den Betragtningsmaade, at Bund- 

 faldet blot er en mekanisk Blanding. 



Naar man efter flere Dages Udvadskning af Bundfaldet, 

 saa at Vadskevandet blot indeholdt minimale Kvantiteter Suk- 

 ker, suspenderede samme i iskoldt Vand (sml. Forsøg 2 og 4), 

 saa tiltog Sukkermængden i Filtratet. Dette kan kun bero 

 paa, at Sukkeret er mekanisk tilblandet, og viser, at det hører 

 til de Stoffe, der forholdsvis let gaa med i Bundfald og fasthol- 

 des af disse. Dette finder ogsaa en Støtte i andre Erfaringer. 

 Sukkeret i Opløsning tilbageholdes saaledes af Dyrkul, hvoraf 

 det imidlertid lader sig fjerne ved længere udvadskning, men, 

 som det synes, selv da kun ufuldstændigt ; og ved Tilsætning 

 af Blyeddik til sukkerholdig Urin rives, som Brücke har vist, 

 en Del af Sukkeret med i Bundfaldet. Paa den anden Side 

 ved man, at Kobberoxydhydrat, idet det udfældes, ogsaa kan 

 tilbageholde andre opløste Stoffe, nemlig Alkalier, der som be- 

 kjendt ved Udvadskning ikke let fuldstændigt kan fjernes. Som 

 Exempel paa, med hvilken Seighed Bundfald kan holde paa 

 mekanisk medrevne, i og for sig opløselige Stoffe, behøve vi 

 blot at minde om, hvor vanskeligt det er at befri svovlsur 

 Baryt for Alkalisalte. 



Et andet og fuldstændigt afgjørende Bevis for, at Bund- 

 faldet virkelig blot er en mekanisk Blanding, ligger deri, at 

 selv om man til 1 mol Sukker sætter 10, ja 30 mol Kohhervi- 

 triol og 20 resp. 60 mol Kalihydrat, vil Filtratet endnu inde- 

 holde forholdsvis betydelige Mængder Sukker. 



Dette sidste Besultat var os forøvrigt overraskende. Skjønt 

 vor Undersøgelse førte til et negativt Resultat ligeoverfor Spørgs- 

 m aalet om Existentsen af en kemisk Forbindelse mellem Suk- 

 ker og Kobberoxydhydrat i Bundfaldet, formodede vi dog, at ved 

 Anvendelsen af større Kvantiteter Kobbersulfat og Alkali vilde 

 smaa Sukkermængder fuldstændigt holdes tilbage af Bundfaldet. 

 Hvis dette havde været Tilfældet, kunde det maaske ad denne Vei 

 være lykkedes at paavise smaa Sukkermængder, f. Ex. i dyri- 



